Michele Brown

Michele Brown (o.s. Mason, s. 3. heinäkuuta 1939) on entinen australialainen korkeushyppääjä ja olympiamitalisti.

Michele Mason sijoittui 17-vuotiaana Melbournen 1956 olympialaisten korkeushypyssä kuudenneksi tuloksella 167 cm. Tokion 1964 olympialaisissa hän kilpaili nimellä Michele Brown ja saavutti hopeaa tuloksella 180 cm häviten Romanian ylivoimaiselle Iolanda Balașille kymmenen senttimetriä.

Kansainyhteisön kisoissa Brown saavutti kultaa vuosina 1958 (tulos 170 cm) ja 1966 (173 cm) sekä pronssia vuonna 1962 (173 cm).

Lähteet

 
 
 

Australialaiset korkeushyppääjät
Australialaiset olympiamitalistit
Vuonna 1939 syntyneet
Elävät henkilöt